ประกาศคณะกรรมการกํากับตลาดทุนที่ ทน. 42/2564เรื่อง ข้อกําหนดเพิ่มเติมสําหรับการจัดตั้งและจัดการ กองทุนรวมภายใต้โครงการจัดการลงทุน ระหว่างเขตบริหารพิเศษฮ่องกงแห่ง สาธารณรัฐประชาชนจีนและไทย\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 109 วรรคหนึ่ง มาตรา 117 และมาตรา 124 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2564 เป็นต้นไปข้อ ๒ ในประกาศนี้"โครงการจัดการลงทุน" หมายความว่า โครงการจัดการลงทุนต่างประเทศที่ได้รับความเห็นชอบและอยู่ภายใต้การกํากับดูแลของหน่วยงานกํากับดูแลหลักที่ลงนามร่วมกัน ซึ่งจัดตั้งขึ้นเพื่อการเสนอขายกองทุนรวมระหว่างเขตบริหารพิเศษฮ่องกงแห่งสาธารณรัฐประชาชนจีนและไทย (Mutual Recognition of Funds between Hong Kong Special Administrative Regionof the People's Republic of China and Thailand (HK-TH MRF)) "กองทุนรวม" หมายความว่า กองทุนรวมที่เสนอขายภายใต้โครงการจัดการลงทุน"บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม"MoU" หมายความว่า Memorandum of Understanding (MoU) between the Securities and Futures Commission of Hong Kong (SFC) and the Securities and Exchange Commission of Thailand (SEC) Concerning Mutual Recognition of Covered Funds and Covered Management Companies and related Cooperation ซึ่งเปิดเผยไว้บนเว็บไซต์ของสํานักงานหมวด ๑ อํานาจของสํานักงาน\_\_\_\_\_\_\_\_\_\_\_\_\_\_\_ข้อ ๓ ให้นําข้อกําหนดเกี่ยวกับอํานาจของสํานักงานตามประกาศคณะกรรมการกํากับตลาดทุนว่าด้วยการจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล และประกาศคณะกรรมการกํากับตลาดทุนว่าด้วยหลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล มาใช้บังคับโดยอนุโลมเท่าที่ไม่ขัดหรือแย้งกับ การดําเนินการตามข้อกําหนดในประกาศนี้หมวด ๒ การจัดตั้งและจัดการกองทุนรวม\_\_\_\_\_\_\_\_\_\_\_\_\_\_\_\_ข้อ ๔ ในการจัดตั้งและจัดการกองทุนรวมตามประกาศนี้ ให้บริษัทจัดการปฏิบัติตามหลักเกณฑ์เกี่ยวกับการจัดตั้งและจัดการกองทุนรวมที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ ประกาศคณะกรรมการกํากับตลาดทุน และประกาศสํานักงานคณะกรรมการกํากับหลักทรัพย์และตลาดหลักทรัพย์ที่ออกโดยอาศัยอํานาจตามกฎหมายว่าด้วยหลักทรัพย์และตลาดหลักทรัพย์ รวมถึงแนวทาง คําสั่ง และหนังสือเวียน ที่ออกหรือวางแนวปฏิบัติตามประกาศดังกล่าว เว้นแต่จะได้กําหนดไว้เป็นการเฉพาะในประกาศนี้ข้อ ๕ ในการจัดตั้งกองทุนรวม ให้บริษัทจัดการยื่นคําขออนุมัติจัดตั้งกองทุนรวมโดยมีการพิจารณาคําขออนุมัติแบบปกติตามหลักเกณฑ์ที่กําหนดในประกาศคณะกรรมการกํากับตลาดทุนว่าด้วยการจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคลข้อ ๖ ในการจัดการกองทุนรวม ให้เป็นไปตามหลักเกณฑ์ดังต่อไปนี้(1) ให้บริษัทจัดการดูแลให้เป็นไปตามประกาศคณะกรรมการกํากับตลาดทุนว่าด้วยหลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล และประกาศสํานักงานคณะกรรมการกํากับหลักทรัพย์และตลาดหลักทรัพย์ แนวทาง คําสั่ง และหนังสือเวียน ที่ออกหรือวางแนวปฏิบัติตามประกาศดังกล่าว เว้นแต่จะได้กําหนดไว้เป็นการเฉพาะใน Appendix B - I - SFC Circular แนบท้าย MoU (2) ให้บริษัทจัดการได้รับยกเว้นไม่ต้องปฏิบัติตามหลักเกณฑ์เกี่ยวกับข้อจํากัดในการใช้สิทธิออกเสียงที่กําหนดในประกาศคณะกรรมการกํากับตลาดทุนว่าด้วยข้อผูกพันระหว่างผู้ถือหน่วยลงทุนกับบริษัทจัดการกองทุนรวมและประกาศสํานักงานคณะกรรมการกํากับหลักทรัพย์และตลาดหลักทรัพย์ แนวทาง คําสั่ง และหนังสือเวียน ที่ออกหรือวางแนวปฏิบัติตามประกาศดังกล่าว สําหรับกรณีที่เป็นการลงทุนของผู้ถือหน่วยลงทุนในต่างประเทศที่มิได้มีสัญชาติไทยหรือผ่านบัญชีแบบไม่เปิดเผยชื่อ (omnibus account)หมวด ๓ การเสนอขายกองทุนรวมในต่างประเทศ\_\_\_\_\_\_\_\_\_\_\_\_\_\_\_\_\_\_ข้อ ๗ ในการเสนอขายกองทุนรวมตามประกาศนี้ในต่างประเทศ ให้บริษัทจัดการดําเนินการจัดส่งและแจกจ่ายหนังสือชี้ชวนและเสนอขายกองทุนรวมตามหลักเกณฑ์ในเรื่องดังกล่าวที่กําหนดไว้ใน Appendix B - I - SFC Circular แนบท้าย MoU โดยให้บริษัทจัดการได้รับยกเว้นไม่ต้องปฏิบัติตามหลักเกณฑ์เกี่ยวกับเรื่องดังกล่าวที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์ในการจัดส่งหรือแจกจ่ายหนังสือชี้ชวนและการเสนอขายหน่วยลงทุน และประกาศสํานักงานคณะกรรมการกํากับหลักทรัพย์และตลาดหลักทรัพย์ แนวทาง คําสั่ง และหนังสือเวียน ที่ออกหรือวางแนวปฏิบัติตามประกาศดังกล่าว ผู้มีอํานาจลงนาม - ประกาศ ณ วันที่ 21 พฤษภาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน